Nordjyllands Beredskab blev onsdag morgen kaldt ud til en brand på Hotel Scandic Aalborg City. Hoteldirektør Finn Rosenqvist fortæller til TV2 Nord at branden brød ud i en el-tavle under hotellet og at alle gæster efterfølgende blev evakueret i god ro og orden. Den tekniker der opdagede branden er rutinemæssigt blevet kørt til kontrol på Aalborg Universitetshospital, men er ifølge Finn Rosenqvist ikke kommet til skade. Det samme gælder de cirka 75 gæster, der måtte evakueres. Branden er nu slukket og samtlige etager på det store hotel bliver nu luftet ud for røg. Meldingen fra Finn Rosenqvist er, at det indtil videre er uvist hvornår hotellet igen kan åbne, men at det ikke bliver onsdag. De gæster, der har booket overnatning fra onsdag til torsdag, bliver ved hotellets hjælp ombooket til andre hoteller i Aalborg.

Opsummering:
Klokken 8.45 udbrød en mindre brand i kælderen under Scandic Aalborg City i det centrale Aalborg.